《寄用晦王孙兼柬余德甫宪副》
明代·佘翔

龙沙云树望依微，楚水闽山尺素稀。公子风流兰作佩，野人生计薜为衣。

客来北海尊常满，月出西园盖并飞。为报芙蓉同社侣，豫章几度梦中归。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。